"ร้านป้าแหว๋ว (PA WAEO RESTAURANT)" ร้านอาหารทะเลพื้นบ้าน บรรยากาศริมคลอง !! 

ร้านอาหารทะเลพื้นบ้านร้านนี้ถ้าเป็นทหารเรือแถวนนี้คงไม่มีใครไม่รู้จักเพราะเป็นร้านที่มานั่งสบายๆ รับลมเย็นๆ ทานอาหารอร่อยๆ กันได้ ตัวร้านตั้งอยู่ริมคลองลัดนาเกลือ การเดินทางมาร้าน ให้ขับรถตามถนนสุขสวัสดิ์ ตรงมาเรื่อยๆ จนเกือบถึงป้อมพระจุล ร้านจะอยู่ตรงสะพานข้ามคลองสุดท้ายก่อนเข้าตัวป้อมพระจุล ริมถนนจะมีป้ายบอกแต่ค่อนข้างเล็ก การจอดรถให้จอดริมถนน แล้วเดินเข้าไปในร้าน โดยตัวร้านจริงๆ จะอยู่ด้านหลัง ที่นั่งมีประมาณ 5-6 โต๊ะ ลักษณะร้านเป็นร้านติดริมน้ำ บรรยากาศสบายๆ รับลมจากคลอง ชมวิถีชิวิตของชาวบ้าน แต่ถ้าไปตอนบ่ายๆ แดดอาจจะแรงสักหน่อย ต้องหลบเข้ามาด้านใน การบริการใช้ได้ ความสะอาดธรรมดา รายการอาหารเป็นอาหารที่ใช้วัตถุดิบจากพื้นที่ เช่น ปูทะเล กุ้งกุลา ปลาดุกทะเล ซึ่งวันนี้ไได้ลองสั่ง

1. แกงส้มหน่อไม้ดองปลาุกทะเล ทางร้านเสิร์ฟมาในหม้อไฟอุ่นร้อนๆ ตัวแกงทำออกมาได้รสชาติพอเหมาะกลมกล่อม เข้ากันกับหน่อไม้ดองเปรี้ยวๆ ทานกับเนื้อปลาดุกทะเลสดๆ หวานๆ อร่อยมากๆ ทานไปเหงื่อออกไป
2. กุ้งกุลานึ่ง กุ้งสดๆ จากพื้นที่ เอามานึ่งง่ายๆ เสิร์ฟพร้อมน้ำจิ้มรสแซบ ทานเปล่าๆ ก็ได้รสหวานของกุ้งแล้ว อร่อยครับ
3. กุ้งทอดกระเทียม กุ้งกุลาสดๆ เอามาแกะเปลือกแล้วคลุกปรุงตามสูตรของร้าน ทอดกระเทียมพริกไทยออกมา ทานกับข้าวสวยร้อนๆ อร่อย
4. พล่ากบ กบเอามาหั่นชิ้นพอดี ลวกสุก เอามาพล่ากับเครื่องนานาชนิด ใส่น้ำพริกเผาลงไป เพื่มความหวาน ความลงตัว 
5. กุ้งอบวุ้นเส้น คาดว่าจะได้มาในหม้อ ร้อนๆ แต่ทางร้านทำใส่จานมาให้ จานนี้ค่อนข้างผิดหวัง วุ้นเเส้นน่าจะเอาไปผัด รสชาติก็ไม่ถูกปาก
6. หมึกผัดไข่เค็ม หมึกหั่นชิ้นพอดี เอามาผัดกับไข่เค็ม เคียงด้วยต้นหอม จานนี้เป็นอีกจานที่ไม่ค่อยกูกปากครับ เพราะหมึกนึ่ม ไม่หนึบ ชิ้นเล็ก ไข่เค็มน้อย

โดยรวม ร้านนี้เป็นร้านอาหารพื้นบ้าน ที่ใช้วัตถุดิบในพื้นที่ การบริการดี ความสะอาดธรรมดา ราคาปานกลาง บรรยกาศสบายๆ ริมคลอง รสชาติอาหารที่ได้ทานส่วนใหญ่อร่อย เพื่อนๆ ผ่านมาลองมาทานกันนะครับ !!
 